L'Aínsa ye una villa d'o municipio de l'Aínsa-Sobrarbe, cabecera d'o termin municipal y seu d'o suyo achuntamiento, en a provincia de Uesca. A suya población yera de 1680 habitants en l'anyo 2014. Ye la capital, con Boltanya,  historica y economica d'a comarca de Sobrarbe, amás d'a cabecera d'o municipio más important, demograficament y per superficie, de la dita comarca. O nombre aragonés de l'Aínsa tamién se puet trobar escrito, pendendo de lo criterio de separación d'as silabas, como La Insa. Qualques autors y investigadors sobre a luenga aragonesa en Sobrarbe tamién el han transcrito asinas. O lexico aragonés d'intrés etnografico de l'Aínsa se conoix relativament bien por fegurar esta localidat en l'ALEANR, con a sigla Hu 206.